
TOIMINTASUUNNITELMA 2025–2027
1. Kokoontumiset
Järjestetään sukujuhla elokuun ensimmäisenä lauantaina 2028 ja julkaistaan silloin päivitetty e-kirja 3. sukukirjasta. Pidetään kiinni perinteistä, mutta kehitetään uutta luontevaa toimintatapaa. Järjestetään joitakin pienempiä alueellisia tapaamisia. 
2. Sukujulkaisut
Sukuseuralla on uudistetut verkkosivut ja verkkokauppa osoitteessa https://luomamieltynsuku.fi/ . Digimaailman käyttöä laajennetaan ja edistetään. Tässä tarvitaan koulutetun nuoremman väen tukea ja kokemuksia. Hyödynnetään muiden sukuseurojen tietotaitoa ja kokemusta. Julkaistaan sukukirjan osat 1 ja 3 e-kirjana. Kerätään kirjoituksia sukuseuran kotisivuille.
3. Sukututkimus
Jatketaan sukutietojen keräämistä. Täydennetään aukkopaikkoja tietokannassa ennen 1928 syntyneiden osalta ja täydennetään nuorempien suvun jälkeläisten tietoja sekä kerätään yhteystietoja. Uusi digitaalinen tekniikka on käytössä ja netissä on runsaasti aineistoa erilaisissa sovelluksissa. Selvitetään myös muita mahdollisuuksia hankkia tietoja. Tuetaan ja laajennetaan DNA-testausta. 
4. Tiedottaminen

Hyödynnetään internetin suomia mahdollisuuksia myös tiedottamisessa pitämällä yllä ja kehittämällä omia verkkosivuja. Hyödynnetään sähköpostia lähettämällä tiedotteita sukuseuran toiminnasta. Laaditaan tiedottamisen vuosikello. Käytetään sukuseuran Facebook-ryhmää sekä muita mahdollisia kanavia tiedottamiseen. 
5. Sidosryhmät ja tutkijat

Pidetään yhteyttä alueen muiden sukuseurojen ja yhdistysten kanssa. Vahvistetaan sidosryhmäverkoston hyödyntämistä nimeämällä hallituksesta yhteyshenkilöt. Osallistutaan valtakunnallisiin sekä alueellisiin sukumessuihin tai muihin tapahtumiin, jossa voimme pitää esillä sukuseuran asioita. Verkostoidutaan sukututkijoiden kanssa.
6. Varainhankinta

Rohkaistaan sukuun kuuluvia ja suvusta kiinnostuneita liittymään jäseneksi ja tukemaan toimintaa lahjoituksin. Markkinoidaan sukukirjoja ja erilaista sukumateriaalia. 
